**Kaip ir kada geriausia keisti savo elektros tiekimo planą?**

**Elektros rinkos liberalizacija vartotojams suteikia galimybę laisvai pasirinkti ne tik nepriklausomą elektros tiekėją, bet ir elektros tiekimo planą, atsižvelgiant į geriausią kainos ir suvartojimo santykį. „Elektrum Lietuva“ produktų vystymo vadovas Mantas Kavaliauskas primena, kad elektros tiekimo planą keisti galima bet kada, o svarbiausia – tai nieko nekainuoja.**

„Pagal dabar galiojančius teisės aktus, elektros vartotojas yra laisvas pasirinkti, kokią elektros kainą pagal siūlomus planus jis nori mokėti. Todėl svarbu nuolat stebėti nepriklausomų elektros energijos tiekėjų pasiūlymus ir pasirinkti sau naudingiausią – taip vartotojai gali sulaukti reikšmingai mažesnių sąskaitų“, – sako M. Kavaliauskas.

**Neapsisprendžiantiems – brangi kiekviena diena**

Bendrovės atstovo teigimu, galimybė keisti elektros tiekėją ar tiekimo planą yra vis dar apipinta mitais. Pavyzdžiui, kad priėmus tokį sprendimą reikės mokėti baudą arba nutraukti sutartį su esamu tiekėju. Visgi, delsimas turint nepalankų tiekimo planą gali gerokai patuštinti vartotojo piniginę. Svarstantiems, ar verta keisti pasirinktą planą, ekspertas pataria sprendimą priimti kuo greičiau.

„Jei elektros vartotojas anksčiau pasirinko brangesnį elektros tiekimo planą ir dabar dvejoja, ar keisti jį į pigesnį, jis už suvartojamą elektrą permoka kas dieną. Tokiu atveju reikėtų nedelsti ir, pasinaudojus elektros tiekėjo interneto savitarna, planą pasikeisti. Svarbiausia, kad tai nieko nekainuoja“, – sako M. Kavaliauskas.

Jis primena, kad norint pasikeisti elektros tiekimo planą, visų pirma vartotojams reikėtų nepamiršti įvertinti visų tiekėjų pasiūlymus. Tai padaryti jie gali pasinaudodami Valstybinės energetikos reguliavimo tarybos (VERT) skaičiuokle. Joje, įvedus suvartojamos elektros kiekį, bus išfiltruoti visų nepriklausomų elektros energijos tiekėjų planų pasiūlymai – nuo pigiausio iki brangiausio.

**Naudingesnį elektros planą galima pasirinkti bet kada**

M. Kavaliauskas primena, kad sprendimą keisti elektros tiekimo planą vartotojas gali priimti bet kada – keičiant planą jokių baudų mokėti nereikės.

„Buitinis elektros energijos vartotojas, nusprendęs pasikeisti elektros tiekimo planą, turi teisę tai padaryti neatlygintinai ir nesulaukus plano galiojimo termino – tai reiškia, kad jam nereikės grąžinti jokių faktiškai panaudotų nuolaidų“, – sako bendrovės atstovas.

Jo teigimu, tokia galimybė yra labai palanki visiems elektros vartotojams, nes sekant elektros kainų pokyčius yra paprasčiau prie jų prisitaikyti ir nepermokėti.

„Pastebime, kad klientai dažniausiai renkasi trumpesniam laikotarpiui fiksuotus planus, bet pasižyminčius geriausia kilovatvalandės kaina. Tai rodo, kad vartotojai yra jautrūs elektros kainų pokyčiams“, – sako M. Kavaliauskas.

**Laisvė rinktis elektros energijos tiekėją**

Platus nepriklausomų elektros tiekėjų pasirinkimas leidžia vartotojams pasinaudoti visomis elektros liberalizacijos galimybėmis. Bendrovės atstovo teigimu, tokia sprendimo laisvė padeda elektros vartotojui užsitikrinti ne tik palankias kainas, bet pasinaudoti papildomomis naudomis.

„Nepriklausomo elektros energijos tiekėjo pasirinkimas – atsakingas žingsnis. Jei šiuo metu pasirinktas tiekėjas nepakankamai atliepia poreikius, vartotojai turi teisę pasirinkti kito tiekėjo paslaugas. Sprendžiant, kokį elektros tiekėją pasirinkti, svarbu atkreipti dėmesį ir į pridėtines naudas. Pavyzdžiui, mūsų klientai gali pasinaudoti galimybe apdrausti elektrinius prietaisus nuo žalos, kurią gali sukelti nenumatyta ar žaibo sukelta viršįtampė, srovės svyravimai ar dingusi elektra“, – sako M. Kavaliauskas.

Jo teigimu, svarbiausia užduotis renkantis kitą elektros energijos tiekėją – vartotojams įvertinti savo elektros suvartojimo ypatumus ir sutartį sudaryti su tuo tiekėju, kuris geriausiai atlieps lūkesčius ir bus patogiausia naudotis jo teikiamomis paslaugomis.

***Apie bendrovę:***

„Elektrum Lietuva“ yra didžiausios Baltijos šalyse žaliosios elektros gamintojos „Latvenergo“ (Latvija) antrinė įmonė, teikianti įvairius energetikos sprendimus buitiniams ir verslo klientams Lietuvoje. Beveik 80 proc. „Latvenergo“ pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių, įmonė tiekia dujas beveik 800 bendrovių, yra įrengusi virš 2000 saulės elektrinių bei šešis saulės parkus (29,7 MW). Statomų naujų saulės ir vėjo parkų bendra galia sieks daugiau nei 500 MW.

**Daugiau informacijos:**Neringa Kolkaitė-BielinėAtstovė žiniasklaidai„Elektrum Lietuva“  
[n](mailto:jmildae.rupsiene@elektrum.lt)[eringa.kolkaite-bieline@elektrum.lt](mailto:eringa.kolkaite-bieline@elektrum.lt)Tel. [+ 370 614 71719](tel:+37061471719)